Kanye West

Biografija

Kanye Westas prieš pradedamas kurti muziką studijavo koledže Čikagoje, bet vėliau metė mokslus norėdamas pradėti kurti muziką. Iš pradžių Westas prodiusavo vietinius muzikantus. Vėliau jis prasibrovė į muzikos elitą ir kūrė dainas tokioms hiphopo žvaigždėms kaip Jay-Z, The Game, Alicia Keys, Eminem. Pirmasis išgarsėjęs Westo prodiusuotas kūrinys buvo „This Can’t be life“, kurį dainavo Jay-Z. Veliau Kanye pripažino, jog didžiulę įtaka jo kūrybai turėjo legendine hiphopo grupe „Wu-Tang Clan“.

2001

Kanye Westas ženkliai prisidėjo prie Jay-Z albumo „The Blueprint“ išleisto 2001 m. rugsėjo 11 d. Kanye taip pat prisidėjo prie NAS iš Mobb Deep dainų.

2002–2004 m.

2002 metų spalio 22 dieną Kanye Westas pakliuvo į mašinos avariją, po to kai užmigo prie vairo važiuodamas namo iš įrašų studijos. Westas trijose vietose susilaužė žandikaulį, bet tai nebuvo taip ir blogai, nes jis vos išliko gyvas. Nors pasekmės ir gydymas buvo skaudūs ir ilgi, tai įkvėpė atlikėją, ir netrukus jis sukūrė naują albumą, kurio pirmasis singlas buvo „Through the Wire“. Albume Westas daug dainavo apie Dievą, dainose dėkojo jam už tokį greitą išgijimą. Jo daina „Jesus walks“ pelne jam „Grammy“ už geriausią metų hiphopo dainą. Albumas „The College Dropout“, išleistas 2004 metų vasarį, pelnė jam pripažinimą visame pasaulyje, taip pat albumą liaupsino kritikai.

2005–2006 m.

2005 metų rugpjūčio 30 dieną Kanye Westas išleido antrąjį albumą „Late Registration“. Vertinimai buvo teigiami: „Late Registration neginčijama sėkmė“ („Rolling Stone“). Pirmieji albumo singlai buvo: „Diamonds from Sierra Leone“ ir „Gold Digger“ su Jamie Foxx’u. Vien per pirmą savaitę buvo parduota daugiau nei 900 000 kopijų, pelnė atlikėjui 8 „Grammy“ apdovanojimus įskaitant „Metų albumas“ bei „Metų įrašas“ „Gold Digger“.
2006 metais Kanye Westas dalyvavo daugybėje koncertų, atliko dainas iš pirmųjų dviejų albumų. Baigdamas gastroles, jis išleido savo gyvo garso albumą „Late Orchestration“ DVD bei CD formatuose.
Metų gale Kanye Westas paskelbė, kad dirba prie naujojo albumo, jau trečiojo solinio albumo.

2007

2007 metais buvo paskelbta, kad Westas vaidins Larry Charles’o seriale, kurio pavadinimas dar nėra žinomas. Prie serialo dirbama jau dvejus metus. Tai bus pusvalandžio trukmės situacijų komedija.
Westas daugiausiai laiko leido studijose įrašinėdamas naująjį albumą „Graduation“. Pirmąjį albumo singlą „Can’t Tell Me Nothin'“ Westas pristatė gegužės mėnesį, kiek vėliau savo klausytojams pristatė „Stronger“, kurios pirminę versiją sukūrė prancūzų grupė „Daft Punk“.
2007 metų rugpjūčio 17 d. Westas gavo progą vesti D. Britanijos komedijos žanro laidą „The Friday Night Project“, kurioje jis kalbėjo apie artėjantį albumą, varžybas su 50 Cent, taip pat atliko dainą „Stronger“.
Nuo 2006 metų West’as turėjo daug darbo, kaip 2007 metų rugpjūčio 19 d. paskelbė britų svetainė People.co.uk, per tą laikotarpį Westas uždirbo 8,5 mln. dolerių, taip patekdamas tarp aštuonių turtingiausių žmonių Hip-Hop pasaulyje.
Rugpjūčio 26 d., Kanye Westas dalyvavo HBO televizijos laidoje, kurioje pasinaudojo proga ir pristatė savo naująjį singlą „Good Life“. Rugsėjo 11 d. pasirodė trečiasis Kanye West albumas „Graduation“.
Kanye West pranešė kad dirba prie Michael Jackson naujo albumo, tačiau pats Westas pradėjo galvoti ir apie savo naują albumą, kurį pavadins „Good Ass Job“.
Šeštadienį, lapkričio 10 d., mirė Kanye Westo motina Donda West, vėliau paaiškėjo, kad mirties priežastis buvo komplikacijos po kosmetinės operacijos. Po šio įvykio daug radijo stočių ir televizijų reiškė užuojautą Kanye Westui, radijo stotys leido Westo dainą „Hey Mama“ iš albumo „Late Registration“.